## Uredba o osnivanju Zavoda za tlo

### NN 100/2001 (14.11.2001.), Uredba o osnivanju Zavoda za tlo

# VLADA REPUBLIKE HRVATSKE

if !supportEmptyParas endif

1649

Na teme­lju članka 4. stavka 2. Zakona o po­ljoprivrednom zem­ljištu
(»Narodne novine«, broj 66/2001) i članka 12. stavka 2. Zakona o ustanovama
(»Narodne novine«, br. 76/93 i 29/97), Vlada Republike Hrvatske je na sjednici
održanoj 8. studenoga 2001. godine donijela

## UREDBU

### O OSNIVANJU ZAVODA ZA TLO

Članak 1.

Ovom Uredbom osniva se javna ustanova pod nazivom Zavod za tlo (u da­lj­njem
tekstu: Zavod).

Sjedište Zavoda je u Osijeku.

Članak 2.

Osnivač Zavoda je Vlada Republike Hrvatske (u da­lj­njem tekstu: Vlada),
a prava i dužnosti osnivača obav­ljat će Ministarstvo po­ljoprivrede i šumarstva
(u da­lj­njem tekstu: Ministarstvo).

Zavod ima svojstvo pravne osobe, s pravima i obvezama propisanima ovom
Uredbom, drugim zakonima i statutom Zavoda.

Zavod se upisuje u sudski re­gistar ustanova.

Članak 3.

Djelatnost Zavoda čine sljedeći poslovi i zadaci:

1. utvrđiva­nje sta­nja onečišćenosti po­ljoprivrednog zem­ljišta
(invertizacija);

2. trajno praće­nje sta­nja (monitoring) po­ljoprivrednog zem­lji­š­ta,
kojim se trajno prati sta­nje svih promjena u po­ljopriv­rednom zem­ljištu
(fizikalnih, kemijskih i bioloških), a napose sa­dr­žaj štetnih tvari u po­ljoprivrednom
zem­ljištu;

3. uspostava informacijskog sustava onečišćenog po­ljo­priv­rednog zem­ljišta;

4. obav­lja­nje stručnih poslova organizira­nja ispitiva­nja plodnosti
po­ljoprivrednog zem­ljišta;

5. preporuke prihvat­ljive gnojidbe

6. analize po­ljoprivrednog zem­ljišta, organskih i mineralnih gnojiva;

7. praće­nje sadržaja onečišće­nja u po­ljoprivrednom zem­ljištu;

8. cjelovita zaštita po­ljoprivrednog zem­ljišta;

9. određiva­nje i praće­nje primjene normi i minimalnih stru­čnih
podloga za radikalne melioracijske zahvate po­ljoprivrednog zem­ljišta;

10. praće­nje sta­nja i osigurava­nje zaštite najvrijednije­g po­ljoprivrednog
zem­ljišta;

11. praće­nje štete na po­ljoprivrednom zem­ljištu nastale isko­rištava­njem
sirovina iz po­ljoprivrednog zem­ljišta;

12. obav­lja­nje drugih poslova i zadataka utvrđenih statutom i Zakonom
o po­ljoprivrednom zem­ljištu.

Zavod ne može mije­njati djelatnost bez suglasnosti osnivača.

Članak 4.

Zavodom uprav­lja Upravno vijeće Zavoda.

Upravno vijeće čine predsjednik i četiri člana.

Predsjednika i članove Upravnog vijeća Zavoda imenuje i razrješava Vlada
na prijedlog ministra po­ljoprivrede i šumarstva (u da­lj­njem tekstu:
ministar).

Predsjednik i članovi Upravnog vijeća Zavoda imenuju se na vrijeme od četiri
godine.

Predsjednik i članovi Upravnog Vijeća Zavoda mogu biti razriješeni i
prije isteka mandata, na prijedlog ministra.

Članak 5.

Upravno vijeće Zavoda donosi statut koji potvrđuje Vlada.

Upravno vijeće donosi godiš­nji program rada Zavoda i prati ­nje­govo
izvrše­nje, donosi programe za ispitiva­nje i trajno praće­nje sta­nja onečišćenosti
po­ljoprivrednog zem­ljišta štetnim tvarima, prati izvrše­nje tih programa,
donosi proračun prihoda i rashoda Zavoda, odlučuje o svim pita­njima vezanim uz
poslovnu poli­ti­ku i ostvariva­nje ci­ljeva Zavoda, donosi poslovnik o svom
radu, odlučuje o unaprjeđe­nju rada i učinkovitosti poslova­nja, kup­nji,
prodaji ili tereće­nju nekretnina u vlasništvu Zavoda, odlučuje o zaduživa­nju
Zavoda, te odlučuje o drugim pita­njima utvrđenim statutom Zavoda.

Članak 6.

Radom Zavoda rukovodi ravnate­lj koje­g imenuje i razrješava Vlada, na
prijedlog ministra.

Ravnate­lj Zavoda imenuje se na vrijeme od četiri godine.

Ravnate­lj Zavoda može biti razriješen i prije isteka mandata, na
prijedlog ministra.

Članak 7.

Ravnate­lj Zavoda rukovodi Zavodom, zastupa i predstav­lja Zavod i
odgovoran je za ­nje­gov rad, te, u sklopu prava i dužnosti utvrđenih ovom
Uredbom, organizira i osigurava zakonito i učinkovito obav­lja­nje poslova iz
djelokruga rada Zavoda, predlaže Upravnom vijeću Zavoda donoše­nje akata iz ­nje­gove
nadležnosti i izvršava odluke Upravnog vijeća Zavoda, obav­lja druge poslove
koji su mu statutom ili drugim aktom Zavoda stav­ljeni u nadležnost.

Članak 8.

Za osniva­nje i početak rada Zavoda osigurana su sredstva u Državnom
proračunu Republike Hrvatske za 2001. godinu, na poziciji Ministarstva.

Sredstva za poslova­nje i rad Zavod pribav­lja obav­lja­njem vla­stite
djelatnosti i iz državnog proračuna.

Sredstva iz državnog proračuna doznačivat će Ministarstvo isk­ljučivo na
teme­lju odobrenog programa, a teme­ljem ugovora za svaki program.

Zavod može stjecati sredstva i iz drugih izvora, donacijama,
sponzorstvom i na drugi način, sukladno propisima i aktima Zavoda.

Članak 9.

Zavod je ustanova koja nema
za ci­lj stjeca­nje dobiti.

Ukoliko Zavod u obav­lja­nju
svoje djelatnosti ostvari dobit, cjelokupni iznos dobiti prihod je državnog
proračuna.

Članak 10.

Zavod ne može bez suglasnosti Ministarstva steći, opteretiti ili otuđiti
nekretnine i drugu imovinu čija je pojedinačna vrijednost veća od iznosa utvrđenog
statutom Zavoda.

Zavod ne može bez suglasnosti Ministarstva ugovoriti niti druge poslove,
čija vrijednost prelazi iznos određen statutom Zavoda.

Članak 11.

Sva ostala prava i obveze Ministarstva i Zavoda koja nisu uređena ovom
Uredbom, uredit će se statutom Zavoda.

Članak 12.

U roku od 30 dana od dana
stupa­nja na snagu ove Uredbe, Vlada će imenovati članove Upravnog vijeća
Zavoda.

Upravno vijeće Zavoda dužno
je, u roku od 60 dana od dana stupa­nja na snagu ove Uredbe, donijeti statut i
ostale akte potrebne za rad Zavoda.

Članak 13.

Ova Uredba stupa na snagu
danom objave u »Narodnim novinama«.

Klasa: 320-02/01-01/01
Urbroj: 5030116-01-1
Zagreb, 8. studenoga 2001.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 100/2001-1649